CELEX: 52020DP0353
Language: bg
Date: 2020-12-15 00:00:00
Title: Решение на Европейския парламент да не се представят възражения срещу делегирания регламент на Комисията от 6 ноември 2020 г. за изменение на Делегиран регламент (ЕС) 2019/815 във връзка с обновлението от 2020 г. на таксономията, съдържаща се в регулаторните технически стандарти за единния електронен формат за отчитане (C(2020)7523 — 2020/2865(DEA))

29.10.2021   
            
            
               BG
            
            
               Официален вестник на Европейския съюз
            
            
               C 445/231
            
         
      P9_TA(2020)0353
      Непредставяне на възражения срещу делегиран акт: обновление от 2020 г. на таксономията, съдържаща се в регулаторните технически стандарти за единния електронен формат за отчитане
      Решение на Европейския парламент да не се представят възражения срещу делегирания регламент на Комисията от 6 ноември 2020 г. за изменение на Делегиран регламент (ЕС) 2019/815 във връзка с обновлението от 2020 г. на таксономията, съдържаща се в регулаторните технически стандарти за единния електронен формат за отчитане (C(2020)7523 — 2020/2865(DEA))
      (2021/C 445/39)
      
         Европейският парламент,
      
                  —
               
               
                  като взе предвид делегирания регламент на Комисията (C(2020)7523),
               
            
                  —
               
               
                  като взе предвид писмото на Комисията от 18 ноември 2020 г., с което последната отправя искане към Европейския парламент да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 4 декември 2020 г. на комисията по правни въпроси до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Директива 2004/109/EО на Европейския парламент и на Съвета от 15 декември 2004 г. относно хармонизиране изискванията за прозрачност по отношение на информацията за издателите, чиито ценни книжа са допуснати за търгуване на регулиран пазар, и за изменение на Директива 2001/34/ЕО (1), и по-специално член 4, параграф 7 от нея,
               
            
                  —
               
               
                  като взе предвид Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейския орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (2), и по-специално член 13, параграф 2 от него,
               
            
                  —
               
               
                  като взе предвид проекта на регулаторни технически стандарти, представен на Комисията на 18 юни 2020 г. от Европейския орган за ценни книжа и пазари,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по правни въпроси,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от своя Правилник за дейността, който срок изтече на 15 декември 2020 г.,
               
            
                  А.
               
               
                  като има предвид, че с Делегиран регламент (ЕС) 2019/815 на Комисията се определя единният електронен формат за отчитане, посочен в член 4, параграф 7 от Директива 2004/109/ЕО, който издателите трябва да използват при изготвянето на годишните си финансови отчети;
               
            
                  Б.
               
               
                  като има предвид, че основната таксономия, която трябва да се използва за единния електронен формат за отчитане, се основава на таксономията в Международните стандарти за финансово отчитане (МСФО) и я разширява; Фондацията за МСФО ежегодно обновява таксономията в МСФО, за да вземе предвид, наред с другите промени, публикуването на новите МСФО или измененията на съществуващите МСФО, анализа на информацията, която обикновено се предава в практиката, както и подобренията, които трябва да се направят в общото съдържание на тази таксономия или в използваната технология;
               
            
                  В.
               
               
                  като има предвид, че делегираният регламент на Комисията от 6 ноември 2020 г. предвижда, че той ще се прилага за годишните финансови отчети, съдържащи финансови отчети за финансовите години, започващи на или след 1 януари 2021 г.; като има предвид, че издателите ще имат право да приемат таксономията, посочена в този регламент, за финансовите години, започващи на или след 1 януари 2020 г.;
               
            
                  Г.
               
               
                  като има предвид, че Европейският парламент и Съветът разполагат със срок от три месеца, считано от датата на уведомяването относно делегирания акт, за да представят възражения срещу този акт;
               
            
                  Д.
               
               
                  като има предвид, че Комисията уведоми за делегирания акт на 6 ноември 2020 г. и че следователно тримесечният срок за евентуални възражения от страна на Парламента или Съвета ще изтече след 1 януари 2021 г. — датата, определена в делегирания акт за влизането му в сила;
               
            
                  Е.
               
               
                  като има предвид, че няма елементи, които да са основание за възражение срещу посочения делегиран акт;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 390, 31.12.2004 г., стр. 38.
      
         (2)  ОВ L 331, 15.12.2010 г., стр. 84.